দিল্লির রঙ্গা-বিল্লা মামলা নিয়ে তৈরি হচ্ছে ওয়েব সিরিজ

ওয়েব ডেস্ক: ১৯৭৮ সালে দিল্লিতে দুই কিশোর-কিশোরীকে অপহরণ,ধর্ষণ এবং হত্যার অভিযোগে কুলজিত এবং জসবীর সিং কে গ্রেফতার করা হয়েছিল এবং পরে তাদের ফাঁসি দেওয়া হয়। কুলজিৎ ওরফে রঙ্গা খুশ এবং জাসবীর ওরফে বিল্লা নামে পরিচিত ছিল। তাই এটি কুখ্যাত রঙ্গা- বিল্লা মামলা(Ranga-Billa case) নামে পরিচিত।
১৯৭৮ সালের ২৬ শে আগস্ট এই ঘটনা ঘটেছিল। ১৬ বছরের গীতা এবং ১৪ বছরের সঞ্জয়কে বাড়ি থেকে রেডিও স্টেশনে যাওয়ার পথে অপহরণ করে ওই দুই দুষ্কৃতি।

আরও পড়ুন:

দুদিন পর দুই ভাই বোনের দেহ দিল্লি সংলগ্ন একটি জঙ্গল থেকে উদ্ধার করা হয়।প্রসঙ্গত দিল্লি আদালত রাঙ্গা এবং বিল্লাকে মৃত্যুদণ্ডে সাজা শোনানোর পরে সর্বোচ্চ আদালতে মামলা গেলেও সেখানেও একই রায় দেওয়া হয়। ১৯৮২ সালের ৩১ শে জানুয়ারি এই দুই দুষ্কৃতীর ফাঁসি হয়েছিল।
এই ঘটনাকে সামনে রেখে নেটফ্লেক্স ওটিটি প্লাটফর্মে আসতে চলেছে একটি ওয়েব সিরিজ। অনুপ ভান্ডারী (Anup Bhandari)পরিচালিত এই সিরিজের নাম ‘বিল্লা রাঙ্গা বাশা'(Billa Ranga Baashaa)। সিরিজের প্রথম লুক প্রকাশিত হয়েছে।

এই প্রথম ওয়েব সিরিজের অভিনেত্রী সোনালি বিন্দ্রেকে(Sonali Bendre) দেখা যাবে। তার সঙ্গে থাকবেন অভিনেতা আলি ফজল(Ali Faza)।ওয়েব সিরিজের সোনালি এবং আলি তদন্তকারী কর্মকর্তাদের ভূমিকায় অভিনয় করবেন। দিল্লিতে এই ওয়েব সিরিজের শুটিং শুরু হয়েছে। দিল্লি ছাড়াও উত্তরপ্রদেশের একাধিক জায়গায ও মুম্বইতে চলবে এই সিরিজের শুটিং।
প্রসঙ্গত,এই ঘটনা সে সময় ভারতবর্ষের সংবাদ মাধ্যমে বহুদিন ধরে শিরোনামে ছিল। নির্মাতাদের পক্ষ থেকে জানানো হয়েছে যথেষ্ট সংবেদনশীলতার সঙ্গে এই কাহিনী উপস্থাপন করা হবে। এই মামলাটি দিল্লি তথা ভারতবর্ষকে কতটা গভীরভাবে প্রভাবিত করেছিল তা প্রতিফলিত হবে।
নয়াদিল্লির কুখ্যাত রাঙ্গা-বিল্লা মামলার উপর ভিত্তি করে এটি একটি ভয়াবহ ক্রাইম থ্রিলার সিরিজ তৈরি হতে চলেছে বলে নির্মাতাদের ধারণা। ‘বিল্লা-রঙ্গা বাশা’ ওয়েব সিরিজটি এ বছরের শেষের দিকে মুক্তি পাবে।